१९८८ महिला क्रिकेट विश्वचषक

१९८८ महिला क्रिकेट विश्वचषक (प्रायोजक नावानुसार १९८८ शेल द्विशतसांवत्सरिक महिला क्रिकेट विश्वचषक) ही एक क्रिकेट स्पर्धा २९ नोव्हेंबर - १८ डिसेंबर १९८८ दरम्यान ऑस्ट्रेलियामध्ये झाली. ही स्पर्धा आंतरराष्ट्रीय महिला क्रिकेट संघटनेद्वारे आयोजित गेली होती. महिला विश्वचषकातली ही चौथी विश्वचषक स्पर्धा होती. या आधीची स्पर्धा सहा वर्षांपूर्वी १९८२ साली न्यू झीलंडमध्ये झाली होती. माजी विजेते ऑस्ट्रेलिया होते. सर्व सामने महिला आंतरराष्ट्रीय एकदिवसीय सामने या प्रकारामध्ये खेळवले गेले. ऑस्ट्रेलियामध्ये पहिल्यांदाच महिला क्रिकेट विश्वचषकाचे आयोजन करण्यात आले होते. 

या वेळेस स्पर्धा दुहेरी साखळी पद्धतीने खेळविली गेली. यजमान ऑस्ट्रेलियासह इंग्लंड, न्यू झीलंड, आयर्लंड आणि नेदरलँड्स या पाच देशांनी भाग घेतला. आयर्लंड आणि नेदरलँड्सने विश्वचषक पदार्पण केले. तर वेळेवर भांडवल गोळा होऊ न शकल्याने भारत आणि वेस्ट इंडीजला स्पर्धेतून माघार घ्यावी लागली. 

अंतिम सामन्यात ऑस्ट्रेलियाने इंग्लंडचा ८ गडी राखून पराभव केला आणि सलग तिसऱ्यांदा महिला क्रिकेट विश्वचषक जिंकला. तर ३ऱ्या स्थानाकरता झालेल्या सामन्यात न्यू झीलंडने आयर्लंडवर ७० धावांनी विजय नोंदवत तिसरे स्थान पटकावले. ऑस्ट्रेलियाच्या लिंडसे रीलर हिने सर्वाधिक (४४८) धावा केल्या तर लीन फुल्स्टन हिने सर्वाधिक १६ बळी घेतले. 
सहभागी देश
देश/संघपात्रतेचा मार्गसद्य धरून एकूण विश्वचषकांमध्ये सहभाग संख्यामागील सहभाग स्पर्धामागील स्पर्धांमधील उच्च कामगिरीयजमान, महिला संपूर्ण सदस्य४१९८२विजेते (१९७८, १९८२)महिला संपूर्ण सदस्य४१९८२विजेते (१९७३)४१९८२गट फेरी (१९७३, १९७८, १९८२)निमंत्रित१पदार्पणपदार्पण१पदार्पणपदार्पण
मैदाने

मैदानशहरसामने संख्याविलेटन स्पोर्ट्स क्लब क्र.१ पर्थ२विलेटन स्पोर्ट्स क्लब क्र.२ पर्थ२नॉर्थ सिडनी ओव्हल सिडनी४नॉर्थ सिडनी ओव्हल क्र.२ सिडनी१मानुका ओव्हल कॅनबेरा१कॅरे ग्रामर विद्यालय ओव्हल क्र.१ मेलबर्न४कॅरे ग्रामर विद्यालय ओव्हल क्र.२ मेलबर्न३अल्बर्ट क्रिकेट मैदान मेलबर्न२रिचमंड क्रिकेट मैदान मेलबर्न२मेलबर्न क्रिकेट मैदान मेलबर्न१ (अंतिम सामना)
संघ

गुणफलक

गट फेरी
सामन्यांच्या आधिक माहितीसाठी येथे टिचकी द्या -  

बाद फेरी

३ऱ्या स्थानाकरता सामना

अंतिम सामना

१९८८ महिला क्रिकेट विश्वचषकाचा अंतिम सामना मेलबर्न मधील मेलबर्न क्रिकेट मैदान येथे खेळविण्यात आला. अंतिम सामन्याला एकूण ३ हजार प्रेक्षकांनी हजेरी लावली. इंग्लंडने नाणेफेक जिंकून फलंदाजी स्वीकारली. ६० षटकांमध्ये इंग्लंडला केवळ १२७ धावा करण्यात यश आले. ऑस्ट्रेलियाने ह्या धावसंख्येचा पाठलाग अगदी सहजरित्या केला. लिंडसे रीलरच्या नाबाद ५९ धावांच्या खेळीच्या जोरावर ऑस्ट्रेलियन महिलांनी इंग्लंडला ८ गडी राखून हरवत सलग तिसऱ्यांदा महिला क्रिकेट विश्वचषक जिंकला. 

वर्ग:इ.स. १९८८ मधील क्रिकेट
*
*
*
*
वर्ग:महिला क्रिकेट
वर्ग:महिला क्रिकेट विश्वचषक
वर्ग:१९८८ महिला क्रिकेट विश्वचषक